CELEX: 
Language: ro
Date: 2021-03-12 00:00:00
Title: REGULAMENTUL DE PUNERE ÎN APLICARE (UE) …/… AL COMISIEI de stabilire a valorilor de referință revizuite pentru alocarea cu titlu gratuit a certificatelor de emisii pentru perioada 2021-2025, în temeiul articolului 10a alineatul (2) din Directiva 2003/87/CE a Parlamentului European și a Consiliului

REGULAMENTUL DE PUNERE ÎN APLICARE (UE) …/… AL COMISIEI
            
            
               din 12.3.2021
            
            
               de stabilire a valorilor de referință revizuite pentru alocarea cu titlu gratuit a certificatelor de emisii pentru perioada 2021-2025, în temeiul articolului 10a alineatul (2) din Directiva 2003/87/CE a Parlamentului European și a Consiliului
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului
                  1
               , în special articolul 10a alineatul (2) al treilea paragraf,
            
            
               întrucât:
            
            
               (1)Prin Decizia 2011/278/UE a Comisiei
                  2
                au fost stabilite 54 de referințe care servesc drept bază pentru alocarea cu titlu gratuit (denumite în continuare „referințele”) și valori pentru referințele respective pentru perioada 2013-2020. Regulamentul delegat (UE) 2019/331 al Comisiei
                  3
                a abrogat și a înlocuit Decizia 2011/278/UE începând cu 1 ianuarie 2021 și a stabilit puncte de plecare identice pentru determinarea ratei anuale de reducere pentru fiecare actualizare a valorii de referință pentru perioada 2021-2030.
            
            
               (2)În măsura posibilului, cele 54 de valori de referință din Decizia 2011/278/UE au fost determinate pe baza datelor privind randamentul fiecărei instalații în ceea ce privește gazele cu efect de seră furnizate de asociațiile de sector europene respective în conformitate cu normele definite de Comisie prin intermediul unui document de orientare și cu așa-numitele „caiete de norme ale sectorului”. Având în vedere caracterul voluntar al colectării datelor, setul de date nu a acoperit toate instalațiile vizate. 14 valori de referință pentru produse s-au bazat pe date provenite de la instalații care produc un singur produs, deoarece s-a considerat că nu este fezabil, în intervalul de timp stabilit, să se asigneze emisii în mod individual produselor din instalațiile vizate care produc mai multe produse. Din cauza lipsei de date de la instalațiile individuale, cinci valori de referință pentru produse, precum și valorile de referință pentru căldură și pentru combustibil s-au bazat pe informațiile din documentele de referință privind cele mai bune tehnici disponibile (BREF) sau din alte lucrări de specialitate. Patru valori de referință pentru produse s-au bazat pe alte valori de referință pentru produse, pentru a se asigura condiții de concurență echitabile pentru producătorii de produse identice sau similare.
            
            
               (3)Valorile de referință revizuite trebuie determinate pe baza informațiilor verificate privind randamentul în ceea ce privește gazele cu efect de seră al instalațiilor raportate în temeiul articolului 11 din Directiva 2003/87/CE pentru anii 2016 și 2017. Pentru fiecare referință, trebuie calculată performanța medie din 2016 și 2017 a celor mai eficiente 10 % dintre instalații. Pe baza unei comparații între aceste valori și valorile de referință stabilite în Decizia 2011/278/UE, care se bazau pe datele privind performanța pentru anii 2007 și 2008, se determină ratele anuale de reducere pentru fiecare referință pentru perioada de 9 ani cuprinsă între 2007/2008 și 2016/2017. Aceste rate anuale de reducere urmează să fie utilizate apoi pentru a calcula, prin extrapolare, reducerile corespunzătoare ale valorilor de referință pentru perioada de 15 ani cuprinsă între 2007/2008 și 2022/2023. În conformitate cu articolul 10a alineatul (2) din Directiva 2003/87/CE, reducerea aplicată în perioada de 15 ani nu ar trebui să fie mai mică de 3 % și nici mai mare de 24 %. Pentru actualizarea valorilor de referință pentru compuși aromatici, hidrogen, gaze de sinteză și metal lichid se aplică dispoziții specifice. 
            
            
               (4)Lista instalațiilor, care conține informații relevante pentru alocarea cu titlu gratuit a cotelor de emisii, a fost transmisă Comisiei de către statele membre până la 30 septembrie 2019, în conformitate cu articolul 11 alineatul (1) din Directiva 2003/87/CE. Pentru a asigura faptul că valorile de referință se bazează pe date corecte, Comisia a efectuat verificări aprofundate ale integralității și coerenței datelor relevante pentru alocarea cu titlu gratuit a certificatelor de emisii, utilizând și instrumente automatizate. După caz, Comisia a solicitat clarificări și corecții autorităților competente în cauză. În urma acestei proceduri, Comisia a obținut un set de date exacte, coerente și comparabile privind randamentul în ceea ce privește gazele cu efect de seră al tuturor instalațiilor staționare care intră sub incidența Directivei 2003/87/CE. Acest set de date de înaltă calitate a fost utilizat pentru a determina valorile de referință revizuite pentru perioada 2021-2025 pentru fiecare dintre cele 54 de referințe. Datele de la toate subinstalațiile care se încadrează în definiția unei referințe specifice, astfel cum se prevede în anexa I la Regulamentul delegat (UE) 2019/331 al Comisiei, au fost utilizate pentru a determina performanța medie din anii 2016 și 2017 a celor mai eficiente 10 % dintre instalații, astfel cum se prevede la articolul 10a alineatul (2) din Directiva 2003/87/CE și în considerentul 11 din Directiva (UE) 2018/410
                  4
               .
            
            
               (5)Articolul 27 din Directiva 2003/87/CE prevede că statele membre sunt autorizate, în anumite condiții, să excludă din EU ETS instalațiile ale căror emisii raportate sunt inferioare a 25 000 de tone de dioxid de carbon echivalent și, în cazul în care au loc activități de ardere, au o putere termică nominală mai mică de 35 MW, excluzând emisiile provenite de la biomasă. Articolul 27a din Directiva 2003/87/CE prevede că statelor membre li se permite, de asemenea, să excludă din EU ETS instalațiile ale căror emisii raportate sunt sub 2 500 de tone de dioxid de carbon echivalent, fără a ține cont de emisiile provenite de la biomasă. Mai multe state membre au decis să excludă unele instalații din EU ETS pentru perioada 2021-2025 pe baza acestor dispoziții. Instalațiile respective nu ar trebui luate în considerare la stabilirea valorilor de referință revizuite.
            
            
               (6)Regulamentul delegat (UE) 2019/331 include norme pentru determinarea emisiilor la nivel de subinstalație pentru a asigura tratarea coerentă a emisiilor legate de importuri, exporturi și producția internă de căldură măsurabilă, de gaze reziduale care conțin carbon și de CO2 transferat. În acest scop, factorii de emisie relevanți au fost determinați utilizându-se valorile de referință pentru căldură și pentru combustibil care, la rândul lor, fuseseră actualizate prin aplicarea ratelor anuale de reducere determinate. Pentru importurile de căldură cu factori de emisie necunoscuți sau nedefiniți în mod clar și pentru exporturile de căldură, s-a utilizat o valoare de 53,3 t CO2 echivalent/TJ. Această valoare a fost obținută prin aplicarea unei rate anuale de reducere de 1,6 % la valoarea de referință a căldurii pentru perioada de 9 ani cuprinsă între 2007/2008 și 2016/2017. Pentru exporturile de gaze reziduale, din factorul de emisie real al gazului rezidual a fost scăzută valoarea de 37,4 t CO2 echivalent/TJ. Această valoare corespunde factorului de emisie al gazului natural (56,1 t CO2 echivalent/TJ) înmulțit cu un factor de 0,667, reprezentând diferența de eficiență dintre utilizarea gazelor reziduale și utilizarea gazului natural, care este considerat combustibil de referință. Pentru importurile de gaze reziduale, s-a utilizat o valoare de 48,0 t CO2 echivalent/TJ. Această valoare a fost obținută prin aplicarea unei rate anuale de reducere de 1,6 % la valoarea de referință a combustibilului pentru perioada de 9 ani cuprinsă între 2007/2008 și 2016/2017.
            
            
               (7)În cazul subinstalațiilor care importă produse intermediare a căror producție intră sub incidența limitelor sistemului referinței relevante pentru produse și în cazul în care, pe baza datelor prezentate, nu a fost fezabil să se determine emisiile de gaze cu efect de seră asociate cu producerea respectivelor produse intermediare, randamentul subinstalațiilor în cauză în ceea ce privește gazele cu efect de seră nu ar trebui luat în considerare la determinarea valorilor de referință revizuite. Acest lucru se referă la actualizările valorii de referință pentru produsele de rafinărie, metal lichid, var dolomitic sinterizat, amoniac, hidrogen și sodă calcinată. În cazul subinstalațiilor care exportă produse intermediare și în cazul în care, pe baza datelor prezentate, nu a fost fezabil să se determine emisiile de gaze cu efect de seră asociate cu procesele ulterioare, randamentul subinstalațiilor în cauză în ceea ce privește gazele cu efect de seră nu ar trebui luat în considerare la determinarea valorilor de referință revizuite. Acest lucru se referă la actualizarea valorii de referință pentru produsele de rafinărie și metalul lichid.
            
            
               (8)Metodologia de atribuire a emisiilor diferitelor subinstalații, care este stabilită în Regulamentul delegat (UE) 2019/331, poate conduce la un randament negativ în ceea ce privește emisiile de gaze cu efect de seră în cazurile în care căldura produsă utilizând un combustibil cu un factor de emisie scăzut este exportată către alte subinstalații sau instalații. În aceste cazuri, randamentul subinstalației în cauză în ceea ce privește gazele cu efect de seră ar trebui fixat la zero în scopul determinării valorilor de referință revizuite.
            
            
               (9)Măsurile prevăzute în prezentul regulament sunt conforme cu avizul Comitetului privind schimbările climatice,
            
            
            
               ADOPTĂ PREZENTUL REGULAMENT:
            
         
         
            
               Articolul 1
            
            
               Valorile de referință revizuite enumerate în anexă se aplică alocării armonizate cu titlu gratuit a cotelor de emisii pentru perioada 2021-2025.
            
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 12.3.2021
            
            
               
                     Pentru Comisie,
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 275, 25.10.2003, p. 32. 
               
               
                  
                     (2)
                  
                        Decizia 2011/278/UE a Comisiei din 27 aprilie 2011 de stabilire, pentru întreaga Uniune, a normelor tranzitorii privind alocarea armonizată și cu titlu gratuit a cotelor de emisii în temeiul articolului 10a din Directiva 2003/87/CE a Parlamentului European și a Consiliului (JO L 130, 17.5.2011, p. 1).
               
               
                  
                     (3)
                  
                        Regulamentul delegat (UE) 2019/331 al Comisiei din 19 decembrie 2018 de stabilire a normelor tranzitorii pentru întreaga Uniune privind alocarea armonizată și cu titlu gratuit a certificatelor de emisii în temeiul articolului 10a din Directiva 2003/87/CE a Parlamentului European și a Consiliului (JO L 59, 27.2.2019, p. 8).
               
               
                  
                     (4)
                  
                        Directiva (UE) 2018/410 a Parlamentului European și a Consiliului din 14 martie 2018 de modificare a Directivei 2003/87/CE în vederea rentabilizării reducerii emisiilor de dioxid de carbon și a sporirii investițiilor în acest domeniu și a Deciziei (UE) 2015/1814 (JO L 76, 19.3.2018, p. 3).
               
            
      
    ---documentbreak--- 
      
         
         
            
               ANEXĂ
            
            
            
               Referințe
            
            
            
               În sensul prezentei anexe, se aplică definiția produselor incluse și definiția proceselor și emisiilor incluse (limitele sistemului) prevăzute în anexa I la Regulamentul delegat (UE) 2019/331. 
            
            
               1.Referințe pentru produse fără a lua în considerare interschimbabilitatea combustibilului și energiei electrice 
            
            
                     
                        Referința pentru produse
                     
                  
                  
                     
                        Valoarea medie a celor mai eficiente 10 % dintre instalații în 2016 și 2017 (t CO2 echivalent/t)
                     
                  
                  
                     
                        Valoare de referință (certificate/t) pentru perioada 2021-2025
                     
                  
               
                     
                        Cocs
                     
                  
                  
                     
                        0,144
                     
                  
                  
                     
                        0,217
                     
                  
               
                     
                        Minereu sinterizat
                     
                  
                  
                     
                        0,163
                     
                  
                  
                     
                        0,157
                     
                  
               
                     
                        Metal lichid
                     
                  
                  
                     
                        1,331
                     
                  
                  
                     
                        1,288
                     
                  
               
                     
                        Anozi prearși
                     
                  
                  
                     
                        0,317
                     
                  
                  
                     
                        0,312
                     
                  
               
                     
                        Aluminiu
                     
                  
                  
                     
                        1,484
                     
                  
                  
                     
                        1,464
                     
                  
               
                     
                        Clincher de ciment gri
                     
                  
                  
                     
                        0,722
                     
                  
                  
                     
                        0,693
                     
                  
               
                     
                        Clincher de ciment alb
                     
                  
                  
                     
                        0,973
                     
                  
                  
                     
                        0,957
                     
                  
               
                     
                        Var
                     
                  
                  
                     
                        0,746
                     
                  
                  
                     
                        0,725
                     
                  
               
                     
                        Var dolomitic
                     
                  
                  
                     
                        0,881
                     
                  
                  
                     
                        0,815
                     
                  
               
                     
                        Var dolomitic sinterizat
                     
                  
                  
                     
                        1,441
                     
                  
                  
                     
                        1,406
                     
                  
               
                     
                        Sticlă flotată
                     
                  
                  
                     
                        0,421
                     
                  
                  
                     
                        0,399
                     
                  
               
                     
                        Sticle și borcane din sticlă incoloră
                     
                  
                  
                     
                        0,323
                     
                  
                  
                     
                        0,290
                     
                  
               
                     
                        Sticle și borcane din sticlă colorată
                     
                  
                  
                     
                        0,265
                     
                  
                  
                     
                        0,237
                     
                  
               
                     
                        Produse din fibră de sticlă cu filament continuu
                     
                  
                  
                     
                        0,290
                     
                  
                  
                     
                        0,309
                     
                  
               
                     
                        Cărămizi de fațadă
                     
                  
                  
                     
                        0,094
                     
                  
                  
                     
                        0,106
                     
                  
               
                     
                        Cărămizi de pavaj
                     
                  
                  
                     
                        0,140
                     
                  
                  
                     
                        0,146
                     
                  
               
                     
                        Țigle de acoperiș
                     
                  
                  
                     
                        0,130
                     
                  
                  
                     
                        0,120
                     
                  
               
                     
                        Pulbere atomizată
                     
                  
                  
                     
                        0,050
                     
                  
                  
                     
                        0,058
                     
                  
               
                     
                        Ipsos
                     
                  
                  
                     
                        0,048
                     
                  
                  
                     
                        0,047
                     
                  
               
                     
                        Ghips secundar uscat
                     
                  
                  
                     
                        0,008
                     
                  
                  
                     
                        0,013
                     
                  
               
                     
                        Pastă kraft cu fibre scurte
                     
                  
                  
                     
                        0,000
                     
                  
                  
                     
                        0,091
                     
                  
               
                     
                        Pastă kraft cu fibre lungi
                     
                  
                  
                     
                        0,001
                     
                  
                  
                     
                        0,046
                     
                  
               
                     
                        Pastă cu sulfit, pastă termomecanică și pastă mecanică
                     
                  
                  
                     
                        0,000
                     
                  
                  
                     
                        0,015
                     
                  
               
                     
                        Pastă din hârtie reciclabilă
                     
                  
                  
                     
                        0,000
                     
                  
                  
                     
                        0,030
                     
                  
               
                     
                        Hârtie de ziar
                     
                  
                  
                     
                        0,007
                     
                  
                  
                     
                        0,226
                     
                  
               
                     
                        Hârtie fină necretată
                     
                  
                  
                     
                        0,011
                     
                  
                  
                     
                        0,242
                     
                  
               
                     
                        Hârtie fină cretată
                     
                  
                  
                     
                        0,043
                     
                  
                  
                     
                        0,242
                     
                  
               
                     
                        Hârtie „tissue”
                     
                  
                  
                     
                        0,139
                     
                  
                  
                     
                        0,254
                     
                  
               
                     
                        Hârtie „testliner” și hârtie pentru caneluri
                     
                  
                  
                     
                        0,071
                     
                  
                  
                     
                        0,188
                     
                  
               
                     
                        Carton necretat
                     
                  
                  
                     
                        0,009
                     
                  
                  
                     
                        0,180
                     
                  
               
                     
                        Carton cretat
                     
                  
                  
                     
                        0,011
                     
                  
                  
                     
                        0,207
                     
                  
               
                     
                        Acid azotic
                     
                  
                  
                     
                        0,038
                     
                  
                  
                     
                        0,230
                     
                  
               
                     
                        Acid adipic
                     
                  
                  
                     
                        0,32
                     
                  
                  
                     
                        2,12
                     
                  
               
                     
                        Clorură de vinil monomer (VCM)
                     
                  
                  
                     
                        0,171
                     
                  
                  
                     
                        0,155
                     
                  
               
                     
                        Fenol/acetonă
                     
                  
                  
                     
                        0,244
                     
                  
                  
                     
                        0,230
                     
                  
               
                     
                        S-PVC (PVC suspensie)
                     
                  
                  
                     
                        0,073
                     
                  
                  
                     
                        0,066
                     
                  
               
                     
                        E-PVC (PVC emulsie)
                     
                  
                  
                     
                        0,103
                     
                  
                  
                     
                        0,181
                     
                  
               
                     
                        Sodă calcinată
                     
                  
                  
                     
                        0,789
                     
                  
                  
                     
                        0,753
                     
                  
               
            
               2.Referințe pentru produse luând în considerare interschimbabilitatea combustibilului și energiei electrice
            
            
                     
                        Referința pentru produse
                     
                  
                  
                     
                        Valoarea medie a celor mai eficiente 10 % dintre instalații în 2016 și 2017 (t CO2 echivalent/t)
                     
                  
                  
                     
                        Valoare de referință (certificate/t) pentru perioada 2021-2025
                     
                  
               
                     
                        Produse de rafinărie
                     
                  
                  
                     
                        0,0255
                     
                  
                  
                     
                        0,0228
                     
                  
               
                     
                        Oțel carbon de cuptor electric cu arc
                     
                  
                  
                     
                        0,209
                     
                  
                  
                     
                        0,215
                     
                  
               
                     
                        Oțel înalt aliat de cuptor electric cu arc
                     
                  
                  
                     
                        0,266
                     
                  
                  
                     
                        0,268
                     
                  
               
                     
                        Turnarea fierului
                     
                  
                  
                     
                        0,299
                     
                  
                  
                     
                        0,282
                     
                  
               
                     
                        Vată minerală
                     
                  
                  
                     
                        0,595
                     
                  
                  
                     
                        0,536
                     
                  
               
                     
                        Plăci de ipsos
                     
                  
                  
                     
                        0,119
                     
                  
                  
                     
                        0,110
                     
                  
               
                     
                        Negru de fum
                     
                  
                  
                     
                        1,141
                     
                  
                  
                     
                        1,485
                     
                  
               
                     
                        Amoniac
                     
                  
                  
                     
                        1,604
                     
                  
                  
                     
                        1,570
                     
                  
               
                     
                        Cracare cu abur
                     
                  
                  
                     
                        0,693
                     
                  
                  
                     
                        0,681
                     
                  
               
                     
                        Compuși aromatici
                     
                  
                  
                     
                        0,0072
                     
                  
                  
                     
                        0,0228
                     
                  
               
                     
                        Stiren
                     
                  
                  
                     
                        0,419
                     
                  
                  
                     
                        0,401
                     
                  
               
                     
                        Hidrogen
                     
                  
                  
                     
                        4,09
                     
                  
                  
                     
                        6,84
                     
                  
               
                     
                        Gaz de sinteză (syngas)
                     
                  
                  
                     
                        0,009
                     
                  
                  
                     
                        0,187
                     
                  
               
                     
                        Oxid de etilenă/glicoli de etilenă
                     
                  
                  
                     
                        0,314
                     
                  
                  
                     
                        0,389
                     
                  
               
            
               3.Referința pentru căldură și referința pentru combustibil
            
            
                     
                        Referință
                     
                  
                  
                     
                        Valoarea medie a celor mai eficiente 10 % dintre instalații în 2016 și 2017 (t CO2 echivalent/TJ)
                     
                  
                  
                     
                        Valoare de referință (certificate/TJ) pentru perioada 2021-2025
                     
                  
               
                     
                        Referința pentru căldură
                     
                  
                  
                     
                        1,6
                     
                  
                  
                     
                        47,3
                     
                  
               
                     
                        Referința pentru combustibil
                     
                  
                  
                     
                        34,3
                     
                  
                  
                     
                        42,6